Държавен вестник, бр. 17, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  17
8.3. Относно продуктите, създавани от Во­
еннополицейския център за усъвършенстване 
на НАТО по искане на Щаба на Върховния 
командващ на Съюзното командване на НАТО 
по трансформацията, в рамките на ограниче­
нията, прилагани от собственника на инфор­
мацията, страните спонсори гарантират, че 
Щабът на Върховния командващ на Съюзното 
командване на НАТО по трансформацията 
в полза на Алианса и на неговата мисия по 
трансформация на НАТО получава:
а) право на използване и разпространение 
на цялата новосъздадена информация;
б) право на използване и разпространение 
на цялата базисна информация, необходима за 
правилното използване на продукта.
8.4. Щабът на Върховния командващ на 
Съюзното командване на НАТО по трансфор­
мацията по принцип не заплаща и не извлича 
ползи от разпространението на каквато и да 
е информация. Изключения, допълнителни 
уточнения и специални изисквания или огра­
ничения може да бъдат заложени в отделни 
споразумения.
8.5. Продуктите и услугите, предоставени 
или планирани от Военнополицейския център 
за усъвършенстване на НАТО, докато не бъдат 
утвърдени от съответните ръководни структури 
на НАТО, няма по никакъв начин да бъдат счи­
тани за продукти и услуги на НАТО, независимо 
че те могат да бъдат създадени от акредитиран 
център за усъвършенстване на НАТО. За тази 
цел продуктите и услугите, които все още не са 
утвърдени от Щаба на Върховния командващ на 
Съюзното командване на НАТО по трансфор­
мацията, независимо от тяхната форма, трябва 
да съдържат клауза, която пояснява, че те не 
отразяват политиките или позициите на НАТО, 
нито ангажират Алианса по някакъв начин, а 
само и единствено тези на Военнополицейския 
център за усъвършенстване на НАТО или тех­
ния автор, в зависимост от обстоятелствата. 
Формата на клаузата за отказ от отговорност 
ще зависи от типа на разглежданите продукти 
или услуги. Независимо за какво се отнася, 
клаузата за отказ от отговорност ще бъде раз­
работена в подходяща форма и предназначена 
да избегне всякакво объркване в ползвателите 
или потребителите на разработки, продукти и 
услуги на Военнополицейския център за усъ­
вършенстване на НАТО. 
Раздел ІХ
Финансови аспекти
9.1. Доколкото не противоречи на национал­
ните и на международните закони, страните 
спонсори няма да облагат с данъци, такси или 
подобни налози официалните дейности на Во­
еннополицейския център за усъвършенстване на 
НАТО в полза на НАТО. Изключения, допълни­
телна информация, както и подробни изисквания 
или ограничения следва да бъдат посочени в 
съответни споразумения или спогодби.
9.2. В съответствие с Оперативния мемо­
рандум за разбирателство страните спонсори 
ще поемат всички финансови задължения, 
свързани с функционирането на Военнополи­
цейския център за усъвършенстване на НАТО. 
9.3. По принцип услугите и продуктите, 
включени в Работната програма и предоста­
вени на структурите на НАТО по искане на 
Щаба на Върховния командващ на Съюзното 
командване на НАТО по трансформацията, ще 
бъдат безплатни. Изключения, допълнителни 
детайли, специфични изисквания или ограни­
чения може да бъдат посочени в Технически 
споразумения.
9.4. За курсовете, предоставени от или чрез 
Военнополицейския център за усъвършенстване 
на НАТО и предназначени за личния състав 
на НАТО, може да бъдат искани индивидуални 
такси за участие, в случай че те са определени 
в съответствие с принципите на приложимите 
стандартизационни споразумения. 
Раздел Х
Сигурност и конфиденциалност
10.1. Осигуряването на външната сигурност 
на Военнополицейския център за усъвършенст­
ване на НАТО е отговорност на Водещата 
страна.
10.2. Осигуряването и администрирането на 
режима за сигурност във Военнополицейския 
център за усъвършенстване на НАТО, посе­
щенията на лица, разрешителните за достъп 
и сигурността на информацията е отговорност 
на Директора на Военнополицейския център за 
усъвършенстване на НАТО, чиито правомощия 
са регламентирани в съответствие с Разпоред­
бите на НАТО за сигурността и съответните 
правни регламенти на Водещата страна. 
10.3. Класифицираната информация, която 
се съхранява, използва, създава, предава или 
обменя в резултат на изпълнението на този 
Меморандум за разбирателство, ще се управлява 
съгласно C-M (2002) 49 „Сигурност в рамките 
на Организацията на Северноатлантическия 
договор“ от 17 юни 2002 г. в съответното из­
дание в сила към момента, включващо всички 
допълнения и поправки към текстовете, както 
и в съответствие със съществуващите между­
народни споразумения и спогодби.
10.4. Некласифицираната информация, която 
се съхранява, използва, създава, предава или 
обменя в резултат на изпълнението на този 
Меморандум за разбирателство, ще се управлява 
съгласно C-M (2002) 60 „Управление на нек­
ласифицирана информация“ от 24 юли 2002 г. 
в съответното издание в сила към момента, 
включващо всички допълнения и поправки 
към текстовете, както и в съответствие със 
съществуващите международни споразумения 
и спогодби.
Раздел ХІ
Уреждане на спорове
Всеки спор относно тълкуването или из­
пълнението на този Меморандум за разбира­
телство ще се урежда само чрез консултации